《一叶》
宋代·舒岳祥

欲排江渚千鸿阵，先舞庭皋一叶秋。
细路桑麻高下屋，平湖风雨往来舟。
人间酒熟花为客，梦觉残灯月上楼。
故旧凋零我老矣，少年安肯与同游。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。